
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 290 

30 Νοεμβρίου 2005 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 241 
Θέσπιση Δελτίου Στάθμευσης για άτομα με αναπηρίες. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 7 του άρθρου 20 του ν. 3185/2003 «Τρο¬ 
ποποίηση του ν. 2668/1998(Α' 282), εναρμόνιση με την 
Οδηγία 2002/39/ΕΚ, ρυθμίσεις θεμάτων του Οργανισμού 
ΕΛΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.) και άλλες διατάξεις» 
(Α' 229). 

β) Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

γ) Της υπ’ αριθ. 37930/ΔΙΟΕ 1264/2005 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 1432). 

2. Το γεγονός ότι από την εφαρμογή των διατάξεων 
του διατάγματος αυτού προκαλούνται τα ακόλουθα 
οικονομικά αποτελέσματα: 

α) Επί του προϋπολογισμού των οικείων Νομαρχιακών 
Αυτοδιοικήσεων: προκαλείται εφάπαξ δαπάνη ύψους 
350.000 ευρώ περίπου κατά το τρέχον οικονομικό έτος 
και ετήσια δαπάνη ύψους 15.000 ευρώ περίπου από 
το έτος 2006 και εξής για την εκτύπωση των δελτίων 
στάθμευσης οχημάτων των ατόμων με αναπηρίες, η 
οποία θα καλύπτεται από τις πιστώσεις του προϋπολο¬ 
γισμού των εν λόγω Νομαρχιακών Αυτοδιοικήσεων. 

β) Επί του Ειδικού Λογαριασμού του ν.δ. 638/1970 με 
τίτλο «Ιατρικές Εξετάσεις των Οδηγών Αυτοκινήτων»: 
εφάπαξ δαπάνη 50.000 ευρώ περίπου κατά το τρέχον 
οικονομικό έτος και ετήσια δαπάνη ύψους 2.000 ευρώ 
από το έτος 2006 και εξής για την κάλυψη των εξόδων 
πλαστικοποίησης των Δελτίων Στάθμευσης για Ατομα 
με Αναπηρίες η οποία θα καλύπτεται από τις πιστώσεις 
του ανωτέρω λογαριασμού. 

3. Την υπ’ αριθμ. 201/2005 Γνωμοδότηση του Συμβου¬ 
λίου της Επικράτειας προτάσει των Υπουργών Υγείας 
και Πρόνοιας, Δημόσιας Τάξης και Μεταφορών και Επι¬ 
κοινωνιών και του Υφυπουργού Οικονομίας και Οικονο¬ 
μικών, αποφασίζουμε: 


Αρθρο 1 

Καθιέρωση, δικαιούχοι και ισχύς 
του Δελτίου Στάθμευσης. 

1. Με τις διατάξεις του παρόντος εναρμονίζεται η 
ελληνική νομοθεσία προς τις διατάξεις της Σύστασης 
98/376/ΕΚ του Συμβουλίου της Ευρωπαϊκής Ένωσης 
της 4ης Ιουνίου 1998 (1167/12.6.1998) σχετικά με δελτίο 
στάθμευσης για άτομα με ειδικές ανάγκες. 

2. θεσπίζεται το Δελτίο Στάθμευσης Οχημάτων των 
Ατόμων με Αναπηρίες (ΔΕΛΤΙΟ ΣΤΑΘΜΕΥΣΗΣ« Α.Μ.Α»), 
όπως αυτό περιγράφεται στο παράρτημα της παρού¬ 
σας. Το Δελτίο Στάθμευσης αντικαθιστά το ειδικό σήμα 
στάθμευσης. 

Σε περίπτωση οδήγησης του αυτοκινήτου από συγκε¬ 
κριμένο οδηγό που αναγράφεται στην άδεια κυκλοφο¬ 
ρίας αυτού, η ισχύς του δελτίου στάθμευσης διαρκεί 
όσο η άδεια οδήγησης του οδηγού. 

3. Από τη δημοσίευση του παρόντος στην Εφημερί¬ 
δα της Κυβερνήσεως αναγνωρίζονται τα Δελτία Στάθ¬ 
μευσης για τα Ατομα με Αναπηρίες που θεσπίζονται 
σύμφωνα με το κοινοτικό υπόδειγμα από κάθε Κρά- 
τος-Μέλος κατά τρόπο ώστε ο κάτοχος ενός τέτοιου 
δελτίου να μπορεί να ωφελείται των διευκολύνσεων 
στάθμευσης που συνδέονται με το δελτίο αυτό και πα- 
ραχωρούνται από το Κράτος-Μέλος που βρίσκεται. 

4. Ως δικαιούχοι του Δελτίου Στάθμευσης για Α.Μ.Α 
ορίζονται: 

α) Οι κάτοχοι των οχημάτων τα οποία έχουν ταξινο¬ 
μηθεί σύμφωνα με τις διατάξεις του άρθρου 16 του ν. 
1798/1988 (ΦΕΚ 166/Α'/1998), όπως αυτό τροποποιήθηκε 
με την παρ. 1 του άρθρου 23 του ν. 1882/1990 (ΦΕΚ 
43/Α71990). 

β) Οι κάτοχοι Ι.Χ. οχημάτων που έχουν αποκτηθεί 
χωρίς τις διαδικασίες που προβλέπονται από τη σχε¬ 
τική νομοθεσία περί απαλλαγής τελών ταξινόμησης 
για Ι.Χ. επιβατικά αυτοκίνητα, οι οποίοι έχουν εντα¬ 
χθεί σε προγράμματα αναδοχής ή υιοθεσίας Ατόμων 
με Αναπηρίες. 

5. Κατά τη χορήγηση του κοινοτικού τύπου, Δελτίου 
Στάθμευσης στους δικαιούχους, βάσει των διατάξεων 
του παρόντος, παρέχεται σε αυτούς ο κατάλογος που 
καταρτίστηκε από την Ευρωπαϊκή Επιτροπή και περι¬ 
λαμβάνει τις προϋποθέσεις χρήσης του Δελτίου αυτού 
στα διάφορα Κράτη-Μέλη της Ευρωπαϊκής Ένωσης. 

Άρθρο 2 

Αρμοδιότητα, διαδικασία, προϋποθέσεις 
και δικαιολογητικά για τη χορήγηση 
του Δελτίου Στάθμευσης Α.Μ.Α. 

Η χορήγηση του Δελτίου Στάθμευσης ανατίθεται στις 
αρμόδιες Υπηρεσίες του Τομέα Μεταφορών και Επικοι¬ 
νωνιών των Νομαρχιακών Αυτοδιοικήσεων. 

Οι δικαιούχοι του Δελτίου Στάθμευσης Α.Μ.Α. όπως 
ορίζονται στην παράγραφο 3 του άρθρου 1 του παρό¬ 
ντος διατάγματος, προσκομίζουν στις αρμόδιες υπη¬ 
ρεσίες τα παρακάτω δικαιολογητικά: 

α) έντυπη αίτηση, 

β) φωτοαντίγραφο της άδειας κυκλοφορίας του οχή¬ 
ματος, 

γ) φωτοαντίγραφο της άδειας οδήγησης του αιτού- 
ντος, 

δ) δύο (2) έγχρωμες φωτογραφίες (τύπου ταυτότη¬ 
τας), 

ε) το ειδικό σήμα στάθμευσης για αναπηρικά οχή¬ 
ματα, το οποίο προβλέπεται από την Γ4Α/Φ/3012/1984 
Απόφαση Υπουργού Υγείας και Πρόνοιας, εφόσον αυτό 
έχει χορηγηθεί, 

στ) για τις περιπτώσεις που εμπίπτουν στο εδάφιο 
(β) της παραγράφου 3, του άρθρου 1 του παρόντος, ως 
δικαιολογητικά επιπλέον κατατίθενται, κάθε διοικητική 
ή δικαστική πράξη ή απόφαση σχετική με την υιοθεσία 
ή την αναδοχή Ατόμων με Αναπηρίες. 

Αρθρο 3 

Χαρακτηριστικά του Δελτίου Στάθμευσης 
για Ατομα με Αναπηρίες 

Τα χαρακτηριστικά του Δελτίου Στάθμευσης, το υπό¬ 
δειγμα του οποίου προσαρτάται στο παρόν, όπως πε- 
ριγράφονται στο παράρτημα της Σύστασης 98/376/ΕΚ 
του Συμβουλίου της 4ης Ιουνίου 1998, έχουν ως εξής: 

Α. Οι συνολικές διαστάσεις του Δελτίου Στάθμευσης 
για Α.Μ. Α, είναι οι ακόλουθες: 

• Ύψος 106 πιπι 

• Πλάτος 148 πιπι 

Β. Το χρώμα του Δελτίου Στάθμευσης για Α.Μ. Α, είναι 
γαλάζιο (Ραπίοπο 298). Το σύμβολο της αναπηρικής 
πολυθρόνας, τα διακριτικά γράμματα της χώρας (ΕΙ_ 
για την Ελλάδα) καθώς και ο δακτύλιος των δώδε¬ 
κα αστέρων που συμβολίζουν την Ευρωπαϊκή Ένωση 
είναι χρώματος λευκού. Κάθε αστέρι του δακτυλίου 
πρέπει να έχει τον ένα από τους πέντε βραχίονές του 
προς τα άνω. Το σύμβολο της αναπηρικής πολυθρόνας 
βρίσκεται σε πλαίσιο χρώματος σκούρο μπλε (τύπου 
ΡβπΙοπθ νοΐίοχ όΐυο). 

Π Το Δελτίο Στάθμευσης για Άτομα με Αναπηρίες 
διαθέτει μία πρόσθια και μία οπίσθια όψη, κάθε μία 
χωρισμένη καθέτως σε δύο μέρη: 

1. Το αριστερό μέρος της πρόσθιας όψης περιλαμ¬ 
βάνει: 

α) Το σύμβολο της αναπηρικής πολυθρόνας (λευκό) 
σε φόντο σκούρο μπλε. 

β) Την ημερομηνία λήξης του Δελτίου Στάθμευσης. 

γ) Τον αριθμό μητρώου του Δελτίου Στάθμευσης. 

δ) Το όνομα και την σφραγίδα της Υπηρεσίας που 
χορηγεί το Δελτίο Στάθμευσης. 


2. Το δεξιό μέρος της πρόσθιας όψης περιλαμβάνει: 
α) την ένδειξη «Δελτίο Στάθμευσης για Ατομα με Ανα¬ 
πηρίες» τυπωμένο με μεγάλα στοιχεία στην Ελληνική 
και αντίστοιχα την ένδειξη «Ραιΐύπρ ΟαιχΙ ϊογ ΡοορΙθ ννίΐΤι 
ΟίεαΙοίΙίΙίθδ» στη Αγγλική. 

β) την ένδειξη «Υπόδειγμα Ευρωπαϊκών Κοινοτήτων» 
στην Ελληνική και «ΜοάοΙ οί Ευωροαπ ΟοπιπιυπίΙγ» στην 
Αγγλική. 

γ) Στο φόντο και εντός του δακτυλίου των δώδεκα 
αστεριών της Ε.Ε. εμφανίζεται το χαρακτηριστικό του 
Κράτους-Μέλους που χορηγεί το Δελτίο Στάθμευσης 
Α.Μ.Α, και συγκεκριμένα για την Ελλάδα τα γράμματα 
Ε1_ (λευκά). 

3. Το αριστερό μέρος της οπίσθιας όψης περιλαμ¬ 
βάνει: 

α) το επώνυμο του κατόχου (με ελληνική γραφή), 
β) το όνομα του κατόχου (με ελληνική γραφή), 
γ) την υπογραφή του κατόχου, 
δ) την φωτογραφία του κατόχου. 

4. Το δεξιό μέρος της οπίσθιας όψης περιλαμβάνει: 
α) την ένδειξη «Το παρόν Δελτίο επιτρέπει στον κάτο¬ 
χό του να επωφελείται των διευκολύνσεων στάθμευσης 
του Κράτους- Μέλους στο οποίο βρίσκεται». 

β) την ένδειξη «Σε περίπτωση χρησιμοποίησης του 
Δελτίου, αυτό θα πρέπει να εκτίθεται στο πρόσθιο μέ¬ 
ρος του οχήματος κατά τρόπο ώστε η πρόσθια όψη 
του Δελτίου να είναι σαφώς ορατή για τις ανάγκες 
ελέγχου». 

Άρθρο 4 

Χρήση Δελτίου Στάθμευσης 
για Ατομα με Αναπηρίες 

Η χρήση του Δελτίου Στάθμευσης για Α.Μ.Α., γίνε¬ 
ται: 

α. Σε αποκλειστικής χρήσης χώρους στάθμευσης με 
οριζόντια και κάθετη σήμανση για οχήματα Ατόμων 
με Αναπηρίες. 

β. Κατά προτεραιότητα σε οδούς και χώρους που 
χρησιμοποιούνται για δημόσια κυκλοφορία οχημάτων, 
πεζών και ζώων. 

Άρθρο 5 

Τήρηση Μητρώου 

Οι αρμόδιες Υπηρεσίες Μεταφορών και Επικοινωνιών 
των νομαρχιακών αυτοδιοικήσεων για την χορήγηση 
των Δελτίων Στάθμευσης για Άτομα με Αναπηρίες τη¬ 
ρούν Μητρώο χορηγημένων Δελτίων Στάθμευσης στο 
οποίο αναγράφονται τα εξής: 
α) Επώνυμο και Όνομα δικαιούχου 
β) Αριθμός Μητρώου Δελτίου Στάθμευσης Α.Μ.Α. 
γ) Η ημερομηνία λήξης ισχύος αυτού 
Ο αριθμός μητρώου αποτελείται από τέσσερα (4) 
ψηφία για τον κωδικό της Υπηρεσίας χορήγησης του 
Δελτίου Στάθμευσης, από έξι (6) ψηφία που σημειώνεται 
ο αύξων αριθμός έκδοσης και ακολουθούν τα στοιχεία 
(αλφαβητικά και αριθμητικά) της άδειας κυκλοφορίας 
του οχήματος. 

Το Μητρώο αυτό δύναται να είναι μηχανογραφημένο. 
Κάθε εξάμηνο οι Υπηρεσίες Μεταφορών και Επικοινωνι¬ 
ών των νομαρχιακών αυτοδιοικήσεων θα αποστέλλουν 
στη Διεύθυνση Πληροφορικής του Υπουργείου Μετά- 

φορών και Επικοινωνιών, καθώς επίσης και στη Δ/νση 
Προστασίας Α.Μ.Α του Υπουργείου Υγείας και Πρόνοιας, 
στατιστικά δεδομένα για τα Δελτία Στάθμευσης Α.Μ.Α. 
που εκδίδουν. 

Άρθρο 6 

Ανανέωση- Αντικατάσταση 
Δελτίου Στάθμευσης για Άτομα με Αναπηρίες 

Σε περίπτωση λήξης της ισχύος του Δελτίου Στάθ¬ 
μευσης Α.Μ.Α., λόγω λήξης της ισχύος της άδειας 
οδήγησης του κατόχου του, αυτό ανανεώνεται για τη 
διάρκεια ανανέωσης της άδειας οδήγησης. 

Σε περίπτωση απώλειας, κλοπής ή φθοράς του Δελ¬ 
τίου Στάθμευσης για Α.Μ.Α., αυτό επανεκδίδεται εφόσον 
ο ενδιαφερόμενος υποβάλει στην αρμόδια Υπηρεσία, 
με αίτησή του, υπεύθυνη δήλωση στην οποία θα δη¬ 
λώνεται η απώλεια ή η κλοπή ή η φθορά του Δελτίου 
Στάθμευσης. Η αρμόδια υπηρεσία ελέγχει αν κατά τον 
χρόνο της επανέκδοσης του Δελτίου συνεχίζουν να 
πληρούνται οι προϋποθέσεις. 

Στις ανωτέρω περιπτώσεις το νέο Δελτίο Στάθμευ¬ 
σης για Α.Μ.Α. χορηγείται εντός ενός μηνός από την 
ημερομηνία δήλωσης της απώλειας ή κλοπής ή φθοράς 
του παλαιού. 


Αρθρο 7 

Τελικές και Μεταβατικές διατάξεις 

1. Οι κάτοχοι οχημάτων που έχουν αποκτήσει το Ει¬ 
δικό Σήμα Στάθμευσης για Αναπηρικά Αυτοκίνητα που 
προβλέπεται από τις διατάξεις της Γ4Α/3012/84/15.1.1985 
(Β/60) απόφασης του Υπουργείου Υγείας και Πρόνοιας, 
προσέρχονται εντός ενός έτους από τη δημοσίευση 
του παρόντος στις αρμόδιες υπηρεσίες για την έκδοση 
- χορήγηση των Δελτίων Στάθμευσης Α.Μ.Α., σύμφωνα 
με τους όρους και τις προϋποθέσεις που ορίζει το πα¬ 
ρόν. Τα Ειδικά Σήματα Στάθμευσης για Αναπηρικά Αυτο¬ 
κίνητα, που έχουν χορηγηθεί με βάση τις διατάξεις της 
Γ4Α/3012/84/15.1.1985 απόφασης του Υπουργού Υγείας 
και Πρόνοιας, παύουν να ισχύουν μετά την παρέλευση 
ενός έτους από τη δημοσίευση του παρόντος. 

2. Οι δικαιούχοι που αποκτούν όχημα μετά την έναρξη 
ισχύος του παρόντος λαμβάνουν αμέσως μετά την έκ¬ 
δοση της άδειας κυκλοφορίας του οχήματος το Δελτίο 
Στάθμευσης για Άτομα με Αναπηρίες, σύμφωνα με τη 
διαδικασία που ορίζει το παρόν. 

3. Από τη δημοσίευση του παρόντος παύει να ισχύει 
κάθε προηγούμενο, που αναφέρεται στο ίδιο θέμα. 

4. Προσαρτάται και αποτελεί αναπόσπαστο μέρος του 
παρόντος, παράρτημα που έχει ως ακολούθως: 

Ημερομηνία λήξης: 
Αριθμός μητρώου 
δελτίου στάθμευσης: 
Στοιχεία υπηρεσίας: 

V 

Γτ——Γ 

Φωτογραφία 

κατόχου 


Δελτίο Στάθμευσης για ΑΜΕΑ 

ΡβτΚίης 03 Γΰ 

ίοτ ρβορΙβ ννϊΙΗ άίβαΟίΙίΙίββ 

Ρ3ΓΚβΓίη95Κοτ< 

Κάρτα στάθμευσης 

Τ3Γ|Θ(9 άθ Θδΐ3θίθΠ3ΓηίβΠΐθ 
ΡβΓΚαυενΥβίβ 

ΟοπίΓθδδεπηηο άί ρβιχάβηςίο 
Ρ3ΓΚββΓΚ33Γΐ 

Οθτΐέο άε θ5ΐ3ειοη3Γπιηβη(ο 
ΡγδόΚοίπΙΙΙυρα Λ 
ΡβτΚβΓίηηδΙΙΙΙδΟηά 
03ΓΙ6 άβ δ(3(1οηηβηιβηΙ 


ευηοΡΕΑΝ οομμονιτύ μοωει 
ΥΠΟΔΕΙΓΜΑ ΕΥΡΩΠΑΪΚΩΝ ΚΟΙΝΟΤΗΤΩΝ 

_ ) 


Λ 


Το παρόν δελπ'ο επιτρέπει 
στον κάτοχό του να επωφε¬ 
λείται των διευκολύνσεων 
του κράτους μέλους στο 
οποίο βρίσκεται. 


Επώνυμο: 


Ονομα: 


Υπογραφή κατόχου 

(ή άλλου εξουδιοδοτημενου προσώπου): 


Σε περίπτωση χρησιμοποίη¬ 
σης του δελπου, αυτό θα 
πρέπει να εκτίθεται στο 
πρόσθιο μέρος του οχήμα¬ 
τος κατά τρόπον ώστε η 
πρόσθια όψη του δελπου 
να είναι σαφώς ορατή για 
τις ανάγκες ελέγχου. 


V 




Άρθρο 8 

Η ισχύς του διατάγματος αυτού αρχίζει από τη δημοσίευση στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος διατάγ¬ 
ματος . 

Αθήνα, 24 Νοεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 


Π. ΔΟΥΚΑΣ 


Ν. ΚΑΚΛΑΜΑΝΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ. ΛΙΑΠΗΣ 


ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















